Diari Oficial de la Generalitat Valenciana


Sumari del DOGV 2699, del 29-02-1996 (1996/837578)

RESOLUCIÓ de 29 de gener de 1996, de la Conselleria de Sanitat i Consum, la qual s'anuncia una convocatòria pública per a la provisió de determinats llocs de treball en les escoles universitàries d'Infermeria transferides a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2699

Data del DOGV
:   29-02-1996

Secció del DOGV
:   AUTORITATS I PERSONAL

Número del document
:   1996/837578


Data del document
:   29-01-1996

Organisme emissor
:   Conselleria de Sanitat i Consum

Tipus de document
:   Resolució

RESOLUCIó de 29 de gener de 1996, de la Conselleria de Sanitat i Consum, la qual s'anuncia una convocatòria pública per a la provisió de determinats llocs de treball en les escoles universitàries d'Infermeria transferides a la Comunitat Valenciana.
  
Segons el que preveu l'Ordre de 15 de juny de 1989, de la Conselleria de Sanitat i Consum (DOGV núm. 1.104, d'11.07.89), l'article 9 estableix el sistema de provisió dels llocs de les direccions tècniques de les escoles universitàries d'Infermeria transferides a la Comunitat Valenciana i integrades en el Servei Valencià de Salut, acorda anunciar la provisió, pel sistema de lliure designació, dels llocs de treball que especifiquen en l'annex d'aquesta resolució, i d'acord amb les següents
  
  
Bases
  
  
1. Característiques generals.
  
1.1 La llista de llocs de treball és l'especificada en l'annex d'aquesta resolució.
  
1.2 Les funcions que cal desplegar són les derivades de la legislació vigent. L'ordre abans esmentada i les respectives normes d'aplicació.
  
1.3 El règim retributiu és el que fixa el Reial Decret Llei 3/1987, d'11 de setembre, en la quantia fixada pressupostàriament per a aquest personal.
  
1.4 El tipus de dedicació és de caràcter exclusiu, l'exercici del lloc de treball és incompatible amb l'exercici de qualsevol altra activitat pública o privada, segons el que preveu la legislació sobre incompatibilitats del personal al servei de les administracions públiques.
  
2. Requisits dels aspirants.
  
2.1 Tenir la condició de personal d'infermeria docent de la respectiva escola, i serà titular en propietat de la plaça estatutària, en els termes establits per l'article 12 de l'Ordre de 15 juny de 1989, de la Conselleria de Sanitat i Consum.
  
2.2 No estar inhabilitat per a l'exercici professional o per a desplegar funcions públiques, ni separat mitjançant expedient disciplinari del servei de qualsevol de les administracions públiques o de la de la Seguretat Social.
  
3. Presentació de sol·licituds.
  
3.1 Les persones interessades a participar en la convocatòria adreçaran la sol·licitud a la Conselleria de Sanitat i Consum, Direcció per a la Gestió de Personal, carrer de Roger de Llúria, 19, 46242 València.
  
3.2 El termini de presentació de sol·licituds serà de 15 dies naturals, comptadors des de l'endemà de la publicació d'aquesta resolució en el Diari Oficial de la Generalitat Valenciana.
  
3.3 La sol·licitud recollirà les dades següents:
  
3.3.1 Dades personals
  
3.3.2 Història professional, en què es resumirà la formació acadèmica, l'experiència professional i de gestió, i també les circumstàncies que el candidat desitge posar de manifest.
  
3.3.3 Memòria explicativa de les línies fonamentals i objectius a desplegar en el lloc que sol·licita.
  
4. Disposició final.
  
4.1 D'acord amb el que preveu l'article 9 de l'ordre esmentada, el conseller nomenarà i destituirà lliurement la persona o les persones, a proposta de la Secretaria General de la Conselleria, oïda l'àrea de Planificació Sanitària.
  
4.2 Els llocs de treball podran ser declarats deserts pel conseller, quan no troben una persona idònia per a l'exercici.
  
5. Recursos.
  
Contra aquesta resolució que esgota la via administrativa, s'hi pot interposar un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació d'aquesta resolució. Sense perjudici que es faça servir qualsevol altre recurs que li pertoque en dret.
  
  
  
València, 29 de gener de 1996.- El conseller de Sanitat i Consum: Joaquín Farnós Gauchía.
  
  
  
ANNEX I
  
  
Llista de llocs de treball
  
  
- Una plaça de director/a tècnic/a de l'Escola Universitària d'Infermeria la Fe de València.
  
- Una plaça de director/a tècnic/a de l'Escola Universitària Nuestra SeÑora del Sagrado Corazón de Castelló de la Plana.